Салалық кәсіподақтың

Атқару комитеті

**Алматы қалалық кәсіподақ ұйымының мүшелік базасын нығайту, бастауыш кәсіподақ ұйымдарын құру жөніндегі жұмысы туралы**

«Қазақстандық салалық білім және ғылым қызметкерлері кәсіподағының Алматы қалалық ұйымы» қоғамдық бірлестігі 2015 жылғы 30 қарашада Әділет органында тіркеліп, 2016 жылғы қаңтарда Салалық кәсіподақтың Атқару комитетінің Қаулысына сәйкес мүшелік ұйым мәртебесімен салалық кәсіподақ құрамына қабылданды.

Жарғыға сәйкес, қалалық кәсіподақ ұйымының негізгі міндеттерінің бірі кәсіподақты ұйымдастырушылық нығайту және бастауыш кәсіподақ ұйымдарын құру жөніндегі жұмыс болып табылады.

2016-2020 жылдар аралығында кәсіподақ ұйымдарын құру жөніндегі қалалық ұйымның жұмыс динамикасы келесі диаграммада көрсетілген;

01.01.2019 ж.

**23**

01.01.2017 ж.

**11**

01.01.2018ж.

**17**

01.01.2016 ж.

**1**

01.01.2020 ж.

**25**

Осылайша, қалалық кәсіподақ ұйымында кәсіподақ ұйымдарының саны 2016 жылы 1 ұйымнан 2020 жылы 25-ке дейін көбейді. Осы мерзімдегі кәсіподақ мүшелерінің саны 33 адамнан 5501-ге дейін өсті. Қалалық ұйым құрамында 5501-ден 1677 мүшесі, немесе 30,4% жұмыс жасайтындар, 3824 немесе 69,6 % - білім алушылар.

Қалалық кәсіподақ ұйымының тәжірибелік қызметін зерттеу және кәсіподақ мүшелігі туралы статистикалық мәліметтер, қалалық кәсіподақ комитетінің басшылығымен кәсіподақтың мүшелік базасын нығайту, қалалық комитет құрамына жаңа бастауыш кәсіподақ ұйымдарын құру және тарту жөнінде нақты жұмыстардың жүргізілетінін көрсетеді.

Кәсіподақ ұйымының басшылық органдары қызметкерлерді салалық кәсіподақ мүшелігіне ынталандыру мақсатында, еңбек ұжымдарында Қазақстандық салалық білім және ғылым қызметкерлері кәсіподағының, Қалалық кәсіподақ ұйымының қызметтерін таныстыруды қолданады. Таныстыру барысында кәсіподақ мүшелерінің еңбек құқықтарын қорғау саласындағы Салалық кәсіподақтың жұмысы, әлеуметтік әріптестік, активті оқыту, ынтымақты көмек мәселелері нақты айтылады. 2017-2019 ж.ж. ішінде қалалық кәсіподақ ұйымының төрайымы Г.М.Саматокина салалық кәсіподақ қызметін таныстыруды қаланың білім саласының көпшілігі жекеменшік білім беру ұйымдары болып табылатын 87 ұйымында өткізді.

Білім саласы қызметкерлерінің әлеуметтік-еңбек құқықтары мен кәсіптік мүдделерін шешу мақсатында 2018 жылғы 16 наурызда Білім басқармасы, Алматы қаласының «Атамекен» кәсіпкерлер палатасы және Салалық кәсіподақтың Алматы қалалық ұйымының арасында 2018-2020 жылдарға арналған әлеуметтік әріптестік туралы Келісімге қол қойылды. Қабылданған келісімде Тараптар қызметкерлердің еңбек құқықтарын қорғау саласында келісім Ережелерін орындау жөніндегі шараларды іске асыруға бақылауды жүзеге асыруға міндеттелді.

Ынталандыру жұмысын жүргізу үшін негізгі құрам жеке оқу орындары екенін ескеріп, қалалық кәсіподақ комитеті, кәсіподақ ұйымдарына көмек ретінде осы санаттағы кәсіподақ ұйымдары үшін қолданылатын ұжымдық шарттың Үлгілік жобасын әзірлеп ұсынды, онда мемлекеттік емес білім беру секторындағы жұмыс ерекшелігі ескерілген. Қалалық кәсіподақ комитетінің мәліметтері бойынша 2019 жылы жүргізілген кампаниялар нәтижесінде ұйымдарда 17 ұжымдық шарт жасалып, олар Алматы қаласының Мемлекеттік еңбек инспекциясының басқармасында тіркелді, ал 8 ұйымда жобалар талқыланып, тіркеуден өткізілуде.

Қалалық ұйым қызметін насихаттау үшін интернет ресурстар арқылы ақпараттық жұмыстар жүргізіліп, кәсіподақ ұйымдарының іс-шаралары әлеуметтік желілерде жарияланады.

Қалалық кәсіподақ комитеті 2020 жылға арналған кәсіподақ мүшелігіне ынталандыруды жүргізу жөнінде іс-шаралар кестесін құрды; оған кірген ұйымдар қатарында: Ғ.Дәукеев атындағы Алматы энергетика және байланыс университеті, Экономика және статистика академиясы, С.Демирель атындағы Университет, сондай-ақ бірқатар жалпы білім беретін жекеменшік мектептер.

Сондай-ақ, қалалық кәсіподақ комитетінің жұмыс тиімділігі жалпы жеткіліксіз деңгейде екенін айта кеткен жөн. Бұл ең алдымен, қалалық кәсіподақ ұйымында Жарғыға және кәсіподақ ұйымдарының жұмысы туралы Ережеге сәйкес оның жұмыс органдарын, аппаратты құру жөнінде тиісті жұмыстың жүргізілмейтіндігіне байланысты. Осы орайда Кеңес пен Атқару комитеті қалалық ұйымның басқарушы алқалы органдары болып табылмайды, олар кәсіподақтың Жарғылық міндеттерін шешуде басқарушы рөлді талап етілетін көлемде орындамайды. Алқалы органдардың мәжілістері өткізілмеді және кәсіподақ ұйымдары қызметінің мәселелері қаралған жоқ.

Қалалық комитетті штаттық кәсіподақ қызметкерлерімен жасақтау жұмысы жүргізілген жоқ: қазіргі уақытта аппаратта бар болғаны бір босатылған кәсіподақ қызметкері – кәсіподақтың қалалық комитетінің төрағасы жұмыс жасайды. Штаттық қызметкерлер заңгерлер-құқықтық инспекторлар жоқ, бұл қалалық кәсіподақ комитетінде қызметкерлердің еңбек құқықтарын қорғау, жұмыс берушілердің білім саласы ұйымдарында еңбек заңнамасын қадағалауына қоғамдық бақылау жөніндегі лайықты жұмыстың болмауының басты себептерінің бірі болып табылады.

Аппаратта сондай-ақ ұйымдастырушылық жұмыс, әлеуметтік-экономикалық қорғау және кәсіподақ қызметінің басқа да бағыттары жөніндегі мамандар жоқ.

Қалалық кәсіподақ комитетінің қаржы қызметінде тиісті тәртіп орнату қажет. Кәсіподақтың есептік-қаржы жұмысын 0,5 ставкамен басқа ұйымның бухгалтері жүргізеді, бұл бухгалтерлік есептегі кемшіліктер себептерінің бірі болып табылады.

Осы түсінік хаттағы көрсетілген фактілер мен мәліметтер, Алматы қалалық білім және ғылым қызметкерлері кәсіподақ ұйымының құрылған күнінен бастап төрт жыл ішінде күтілетін деңгейде қалыптаспағанын көрсетеді, оның ұйымдастырушылық жағдайы мен қызмет деңгейі Қазақстандық салалық білім және ғылым қызметкерлері кәсіподағының мүшелік ұйымының мәртебесіне ешқандай сәйкес келмейді. Тиімді және нәтижелі жұмыс жүргізу үшін қалалық кәсіподақ комитетінің тиісті кадрлық құрамы мен қаржы қоры жоқ.

Кәсіподақтың Салалық Кеңесі, Алматы қалалық ұйымының қызметін ұйымдастыруға ықпал ете отырып және оны Кәсіподаққа мүшелік ұйым ретінде қабылдап, еліміздің ірі мегаполисі Алматы қаласында мүшелік базаны нығайту міндетін қойғанын айта кеткен жөн. Дегенмен, жұмыс нәтижелері көрсетіп отырғандай, қалалық кәсіподақ комитеті өткен мерзімде (4 жылда) барлығы 25 бастауыш ұйым құрған, оның екеуі - 2019 жылы. Мүшелік базаның 69 % астамы – студенттер, тек 30 % ғана білім саласының қызметкерлері.

Жоғарыда көрсетілгендерді, сонымен қатар одаққа білім және ғылым саласының қызметкерлерін тарту арқылы мүшелік базаны айтарлықтай нығайтудың нақты келешегі жоқтығын ескере отырып, «Қазақстандық салалық білім және ғылым қызметкерлері кәсіподағының Алматы қалалық ұйымы» ҚБ және «Ұстаз» Алматы қалалық кәсіподағы» ҚБ басшылық органдарына бірігу немесе қосылу жолымен заңды тұлғаларды қайта құруды ұсынған жөн.

**Ұйымдастырушылық-кадрлық және халықаралық жұмыс бөлімі**